Við vitum að vatnið er besti svaladrykkurinn okkar en stundum erum við bara búin að venja okkur of mikið á að drekka gos og annað sem við getum alveg verið án . Vatnsdrykkja hefur marga kosti í för með sér . Vatn inniheldur engar hitaeiningar og með því að drekka tvö glös af vatni fyrir máltíð eru meiri líkur á að matarlystin minnki aðeins . Rannsóknir hafa sýnt að vatnsdrykkja hefur jákvæð áhrif á efnaskiptahraða líkamans . Grænmetissafar innihalda hlutfallslega færri h.e. en ávaxtasafar og eru pakkaðir af næringarefnum og hollustu . Þegar við gerum boost drykki skulum við skoða he magnið sem við fáum og hæglega hægt að nota meira vatn en safa með spínatinu Grænt te er góður drykkur , inniheldur engar hitaeiningar , er talið mögulega hafa jákvæð áhrif áefnaskiptahraða líkamans og inniheldur andoxunarefni . Mælt er með því að drekka 2 bolla af grænu te daglega . Kaffi – Ef þú hefur þörf fyrir koffín er kaffi betri kostur en orkudrykkir eða kóladrykkir . Svart kaffi inniheldur engar hitaeiningar og inniheldur andoxunarefni . Rannsóknir hafa sýnt að hófleg kaffidrykkja 2 - 3 bollar á dag kann að hafa jákvæð áhrif á skap og einbeitingu og getur mögulega dregið úr líkum á sykursýki 2 sem eru góðar fréttir fyrir þá sem drekka kaffið með samvisku . Helgarnar geta kýlt hitaeininganeyslu okkar upp og því er ekki vinsælt að koma á vigtina á mánudögum . En við getum skipulagt okkur og verið með hugann betur við það sem við ætlum okkur að gera . Hugsum okkur hvað mikið af hitaeiningum við getum sparað með því að drekka meira vatn og minna af öðru 😉 Guðbjörg er iþróttakennari frá Íþróttakennaraskóla Íslands .